पेइचिंग में भारतीय दूतावास ने चीन में रह रहे भारतीयों को ऐसे लोगों से सावधान रहने को कहा है जो खुद को दूतावास अधिकारी बताकर उन पर वीजा उल्लंघन का आरोप लगाते हैं और फिर उनसे जुर्माने के नाम पर पैसे मांगते हैं। दूतावास की वेबसाइट पर डाले गए नोटिस में कहा गया है कि उसके संज्ञान में आया है कि भारतीय नागरिकों और भारतीय मूल के लोगों को अज्ञात कॉल किया जा रहा है और उनपर वीजा एवं आव्रजन नियमों का आरोप लगाकर उनसे जुर्माने के नाम पर पैसे मांगे जा रहे हैं।